ורנר יוסף ויטקובר

**וֶרנֶר יוסף ויטקוֹבֶר** (**Werner Joseph Wittkower**; 12 במאי 1903 – 11 בדצמבר 1997) היה אדריכל ישראלי, מתכנן תוכנית האב הראשונה לקמפוס אוניברסיטת תל אביב.

## ביוגרפיה
ורנר יוסף ויטקובר נולד בשנת 1903 בברלין בירת גרמניה למשפחה יהודית משכילה, בנם של גרטרוד לבית אַנסבַּך והיינריך ויטקובר. למד היסטוריה וארכאולוגיה באוניברסיטאות ברלין והיידלברג, ובשנת 1922 החל ללמוד אדריכלות בבית הספר הטכני הגבוה בשטוטגרט אצל פאול בונאץ  ופאול שמידטהנר , ממייסדי ארגון האדריכלים השמרנים "הבלוק" (Der Block). בתחילת דרכו המקצועית בשנת 1926 עבד בברלין, במשרדו של האדריכל ריכארד דֶקֶר , מהאדריכלים הבולטים בשעתו בגרמניה. כך גם עבד בחברת הבניה "זומרפלד", שבמסגרתה השתתף בתכנון מבני שיכון רבים בברלין.

בספטמבר 1933 נישא לאווה פירסט, עלה לארץ ישראל והשתלב בתחום התכנון. תחילה עבד כמפקח בנייה על הקמת בית הספר האזורי במשמר העמק. אחת מהעבודות הראשונות הייתה התחנה המרכזית הישנה של תל אביב, שאותה תכנן בעקבות זכייתו במקום הראשון בתחרות אדריכלים שאליה ניגש יחד עם האדריכל נחום זלקינד.

בשנות החמישים ערך ויטקובר את תוכנית האב הראשונה לקמפוס רמת אביב של אוניברסיטת תל אביב, שאותו ליווה עד לשנות ה-80. החל מאותו עשור החל לעבוד על פרויקטים רבים לאורך חוף הים בעיקר בתל אביב. בין הפרויקטים הבולטים שתכנן לאורך החוף ניתן למצוא את מלון גת רימון, מלון שרתון הישן בקצה שדרות נורדאו, בריכת גורדון, בניין כלל וכיכר אתרים, מלון שרתון השני ובית קפה "גינתי-ים". בשנות השבעים הצטרפו לויטקובר כשותפים שניים מעובדיו - ישראל שטיין ואריה אדיב.

ויטקובר נפטר בשנת 1997, בגיל 94.

אחיו הגדול, רודולף ויטקובר  (1901–1971), שעזב את גרמניה גם הוא ב-1933, התיישב תחילה בלונדון ולבסוף היגר לארצות הברית, היה היסטוריון חוקר תולדות האמנות שהתמחה באמנות והאדריכלות האיטלקית של הרנסאנס והבארוק.

## פרויקטים נבחרים
*מלון גת רימון, 1934
*התחנה המרכזית הישנה בתל אביב (יחד עם נחום זלקינד), פרס ראשון בתחרות, 1934
*מלון עדן בירושלים, 1938
*בית ספר בקיבוץ בית השיטה, 1950
*תוכנית אב למוזיאון הארץ, רמת אביב, תל אביב, 1955
*מלון אכדיה, הרצליה, 1955
*תוכנית אב לקמפוס רמת אביב של אוניברסיטת תל אביב, 1955
*בריכת גורדון, תל אביב 1956
*מלון שרתון (בקצה שדרות נורדאו. כונה "פאלאס" בטרם נהרס ב-1991), תל אביב, 1956
*בניין עיריית פתח תקווה, 1956
*מוזיאון הזכוכית, מוזיאון הארץ, רמת אביב, תל אביב, 1961
*תיכון אורט, רמת גן, 1963
*בנק לאומי, רחוב יהודה הלוי 32 פינת רחוב הרצל (יחד עם נחום שני), 1963
*חדר אוכל קיבוץ אפיקים, 1964
*מוזיאון הקרמיקה, מוזיאון הארץ, רמת אביב, תל אביב, 1965
*בניין הפקולטה למדעי הרוח ע"ש גילמן, אוניברסיטת תל אביב, 1965
*פלנטריום, מוזיאון הארץ, רמת אביב, תל אביב, 1966
*אכסניה בעין הוד, 1966
*מבני מגורים משותפים, קריית קריניצי, רמת גן, 1971
*בניין בריטניה למדעי החיים, אוניברסיטת תל אביב (יחד עם ישראל שטיין), 1975
*המועצה הבריטית, רחוב הירקון, תל אביב, 1975
*מלון שרתון תל אביב (יחד עם יעקב רכטר), 1976
*בית כנסת בקרית קריניצי, רמת גן, 1976
*בניין דפי זהב, רחוב אבא הלל 17, רמת גן, 1983

## גלריית תמונות

PikiWiki Israel 1653 Tel Aviv Israel תל אביב.jpg|מלון שרתון תל אביב
31.03.09 Tel Aviv 036 TAU 19.JPG|בניין גילמן
Witkover12.jpg|בנייני מדעי החיים באוניברסיטת תל אביב
הגליל.JPG|התחנה המרכזית הישנה
Dan Accadia, Herzliya.JPG|מלון "דן אכדיה" בהרצליה
leumibank12.jpg|בניין בנק לאומי ברחוב הרצל פינת רחוב יהודה לוי
witkover20.JPG|בית דירות ברחוב הירקון, שנות ה-30


## לקריאה נוספת
* ו. י. ויטקובר, **הבריזה הקרירה באה ממערב: 65 שנות ארכיטקטורה**; אוצר התערוכה ועורך הקטלוג: עוזי אגסי, תל אביב 1993. (תערוכת מחווה לוויטקובר שנערכה באוניברסיטת תל אביב)
* 'בתי זקן האדריכלים', **[[עת־מול]]** יט, 3 (1994), 24.


* *Who's who in world Jewry*, 1978, p. 1055.


## קישורים חיצוניים

* פרטים על ורנר יוסף ויטקובר ב
* 
* אליעזר פרנקל, "ויטקובר, יוסף", באתר "סדנה פרנקל", עמ' 648
* מיכאל יעקובסון: סיפור תכנונו של בניין גילמן באוניברסיטת תל אביב באתר 'חלון אחורי', 19.6.12
* מיכאל יעקובסון: סיפור תכנון של בנייני הפקולטה למדעי החיים באוניברסיטת תל אביב, באתר 'חלון אחורי', 4.9.12
* מיכאל יעקובסון: הריסת חזיתות בנייני הפקולטה למדעי החיים באוניברסיטת תל אביב, באתר 'חלון אחורי', 22.3.14
* מיכאל יעקובסון: סקירה אדריכלית על חדר האוכל באפיקים, באתר 'חלון אחורי', 13 בינואר 2015
* 
* מיכאל יעקובסון: סיבוב בביתן הזכוכית, באתר 'חלון אחורי', 15 בפברואר 2016
* מיכאל יעקובסון: סיבוב בביתן הקרמיקה במוזיאון ארץ ישראל, באתר 'חלון אחורי', 22 בפברואר 2017

קטגוריה:אדריכלים ישראלים
קטגוריה:אנשי העלייה החמישית
קטגוריה:אישים הקבורים בבית הקברות הישן בהרצליה
קטגוריה:ישראלים שנולדו ב-1903
קטגוריה:ישראלים שנפטרו ב-1997